stanford-oval/wikipedia huggingface dataset:
Helsinki Freezeout
Voittajat > 2015

| Pelimuoto | Voittaja | Voittosumma (€) |
| --- | --- | --- |
| Texas Hold'em 600 € - No Limit – Terminator - Freezeout | Tuomas Nurmi  | 15 648 |
| Sökö (5-Card Stud) 200 € - Pot Limit  - Rebuys + Add on | Jari Mähönen  | 15 622 |
| Open Face Chinese Poker | Henri Antikainen  | 7 110 |
| Texas Hold'Em - No Limit – Turbo - Freezeout | An Thai  | 11 736 |
| Omaha 500 € - Pot Limit – Turbo - Freezeout | Markus Ristola  | 15  594 |
| Omaha 1000 € - Pot Limit - Freezeout | Stanislav Parkhomenko  | 18 270 |
| Omaha 2000 € - Pot Limit - Turbo - Freezeout | Lauri Niskanen  | 29 640 |
| Texas Hold'Em 1000 € - No Limit - Freezeout | Johan Storåkers  | 49 096 |
Aiheesta muualla

Helsinki Freezeout 2013 (Arkistoitu – Internet Archive)
Amalekilaiset

Amalekilaiset olivat muinainen kansa tai heimo, todennäköisesti Palestiinan eteläosissa asunut paimentolais­heimo, joka mainitaan Vanhassa testamentissa useita kertoja israelilaisten pitkäaikaisena vihollisena.
Käsitykset alkuperästä

Amalekilaisten kantaisänä, jonka mukaan he olisivat saaneet nimensäkin on pidetty Amalekia, joka Ensimmäisen Mooseksen kirjan mukaan oli Eesaun pojanpoika, Elifaan ja hänen sivuvaimonsa Timnan poika. Hänestä kerrotaan tulleen sukunsa ruhtinas. Hänet mainitaan myös Ensimmäisessä aikakirjassa.
Toisaalta Ensimmäisessä Mooseksen kirjassa kuitenkin mainitaan eräiden kuninkaiden valloittaneen "amalekilaisten maan" jo Abrahamin aikana, joka kuitenkin oli Eesaun isoisä. Tällä perusteella jo keskiajalla muutamat raamatun­tutkijat, erityisesti Nahmanides, ovat väittäneet, etteivät amalekilaiset nimi­yhtäläisyydestä huolimatta polveutuneetkaan Eesaun pojan­pojasta Amalekista, vaan että he olivat kansana olemassa jo ennen Abrahamin aikaa. Toisaalta on väitetty, ettei mainittu raamatunkohta sellaista edellytä, sillä siinä mahdollisesti vain käytetään nimitystä "amalekilaisten maa" alueesta, jossa amalekilaiset myöhemmin asuivat.lähde?
Amalekilaisten ikivanhaan alkuperään toisaalta viittaa myös Neljännessä Mooseksen kirjassa esiintyvä Bileamin profetia, jossa hän nimitti "kansakunnista ensimmäiseksi", vaikka samalla ennustikin heille perikatoa.
Yleisimmän käsityksen mukaan amalekilaiset asuivat Kaadeksen tienoilla, mutta heitä on arveltu olleen myös suuressa osassa Arabian niemimaata. Heidän elinkeinojaan olivat kamelinkasvatus, lampaan­hoito ja maanviljelys, mutta he tekivät myös ryöstö­retkiä toisten kansojen keskuuteen. Raamatussa heillä mainitaan olevan kaupunkikin, mutta toden­näköisempänä pidetään, että kyseessä oli vain paimentolaisten leiri.
Eräiden keskiaikaisten arabialaisten historioitsijoiden kuten Al-Masudin mukaan amalekilaiset (arab. Imliq‎) olivat vanha arabialainen heimo, joka muinaisina aikoina olisi asunut Mekan seudulla ja hallinnut koko Arabiaa sekä jonkin aikaa Egyptiäkin. Heitä on myös pidetty Medinan perustajina. Nöldeke on kuitenkin osoittanut tällaiset tarinat historiallisesti perusteettomiksi.
Useiden amalekilaisten kuninkaiden nimi oli Agag. On mahdollista, että kyseessä oli hallitsijan arvonimi.
Amalekilaisia ei ole löydetty mainintoja antiikin aikaisista, Vanhasta testamentista riippumattomista lähteistä. Jotkut tutkijat ovatkin epäilleet, onko heitä koskaan ollutkaan ja pitäneet kertomuksia heistä puhtaasti mytologisina. Esimerkiksi Raamatun kertomusta Refidimin taistelusta on pidetty aitologisena tarinana, jonka tarkoitus on ollut selittää, miksi paikalla oli alttari ja kivipatsas.
Nimen alkuperä

Nimen Amalek on usein tulkittu tarkoittavan "laakson asukasta", mutta toisinaan myös "sotaista", "saalistajaa" tai "luolamiestä". Joissakin rabbiinisissa tulkinnoissa nimen on selitetty tarkoittavan kansaa, joka "imee verta"., mutta useimpien tutkijoiden käsitys on, että nimen alkuperää ei tunneta.
Väitettyjä amalekilaisten jälkeläisiä

Juutalaisten keskuudessa amalekilaisten maine heidän ikiaikaisina peri­vihollisinaan on säilynyt kautta aikojen, vaikka heitä ei ole ollut olemassa enää tuhansiin vuosiin. Tämä on toisinaan johtanut siihen, että he ovat väittäneet kulloistenkin vihollistensa olevan amalekilaisten jälkeläisiä tai ainakin heihin rinnastettavia, niin että näihin voitaisiin soveltaa Tooran käskyä amalekilaisten tuhoamisesta.
Keskiajalta saakka itämaiden juutalaiset ovat usein pitäneet armenialaisia amalekilaisten jälkeläisinä
ja käyttäneetkin heistä tätä nimitystä, eivät kuitenkaan aina vihamielisessä tarkoituksessa.
Rabbi Yosef Chaim Sonnenfeld väitti vuonna 1898, Saksan keisari Vilhelm II:n vieraillessa Palestiinassa, kuulleensa opettajiltaan, että saksalaiset olisivat amalekilaisten jälkeläisiä. Tällä perusteella hän kieltäytyi tervehtimästä keisaria. Myöhemmin natsien noustua valtaan monet juutalaiset ymmärrettävästi pitivät heitä amalekilaisina. Nykyisessä Israelissa on varsinkin Gush Emunim -liikkeen keskuudessa pidetty palestiina­laisia nykyajan amalekilaisina. Keskinäisissä uskonnollisissa ja ideologisissa kiistoissaan juutalaiset ovat joskus nimittäneet toisiaankin amalekilaisiksi, muun muassa Yisrael Meir Hacohen käytti tätä nimitystä Venäjän juutalais­syntyisistä kommunisteista.
Kristitytkin ovat joskus nimittäneet vastustajiaan amalekilaisiksi. Esimerkiksi bysanttilainen kronikoitsija Theophanes käytti tätä nimitystä Jerusalemin valloittaneista muslimeista, samoin vuonna 1095 paavi Urbanus II kehottaessaan kristittyjä lähtemään ensimmäiselle risti­retkelle, jolloin hän samalla vertasi itseään Moosekseen. Martti Luther nimitti Jeesusta vastustaneita juutalaisiakin "amalekilaisiksi". Vuonna 1689 puritaaninen saarnaaja Cotton Mather käytti tätä nimitystä Amerikan eurooppalaista uudis­asutusta vastustaneista intiaaneista.
Gustave Doré, Agagin kuolema.
"Davidster" (Daavidin tähti) Dick Stinin toisen maailmansodan muistomerkissä Haagissa. Sivulla hollanniksi ja hepreaksi 5. Moos. 25:17-19:n sanat: "Muista mitä Amalek on tehnyt sinulle...älä unohda."
Tobias Ekberg

| Tobias Ekberg> Henkilötiedot |
| --- | --- |
Syntynyt: 13. tammikuuta 1994 (ikä 30) Töreboda, Ruotsi
Kansalaisuus:   Ruotsi
Jääkiekkoilija
Lempinimi:  Tobbe, Ekki
Pelipaikka:  puolustaja
Maila:  vasen
Pituus:  179 cm
Paino:  85 kg
Seura
Seura:  Kiekko-Espoo
Sarja:  SM-liiga
Pelinumero:  50
Pelaajaura
Pääsarjaura:  2017–
Aik. seurat:  Töreboda HF (Div.3) Östersunds IK (HockeyEttan) IK Oskarshamn (HA) IK Pantern (HA) Malmö Redhawks (SHL) Djurgårdens IF (SHL) Leksands IF (SHL) Linköping HC (SHL) HK Dukla Trenčín (SloEL) Tappara (SML)
Tobias Ekberg (s. 13. tammikuuta 1994 Töreboda, Ruotsi) on ruotsalainen jääkiekkopuolustaja, joka pelaa joulukuun 2024 loppuun ulottuvalla sopiuksella SM-liigajoukkue Kiekko-Espoossa.
Ekberg on pelannut suurimman osan urastaan kotimaansa Ruotsin sarjoissa ennen siirtymistään ulkomaille kaudella 2023–2024.
Ura > Maajoukkueura

Ekberg on pelannut kuusi poikien maaottelua.
Muuta

Ekbergin isoveli Jimmie pelaa maalivahtina Töreboda HF:n HockeyTrean-joukkueessa.
Horna (yhtye)

| Horna |
| --- | --- |


Tiedot
Toiminnassa:  1994–
Tyylilaji:  black metal
Kotipaikka:  Lappeenranta, Suomi
Laulukieli:  suomi
Jäsenet:  Spellgoth, laulu   Shatraug, kitara, laulu   Vainaja, rummut   Infection, kitara   VnoM, bassokitara  
Levy-yhtiö:  Debemur Morti Productions  
Infobox OKNimi-testi OK: 
Vokalisti Corvus (vas.)
Horna on suomalainen black metal -yhtye, joka on perustettu vuonna 1994 Lappeenrannassa. Sanoituksellisesti Hornan kappaleet käsittelevät satanismia, pakanuutta, okkultismia, pahaaselvennä sekä pimeyttäselvennä
Jäsenet

Spellgoth – laulu (2010–)
Shatraug – kitara, laulu (1994–)
Infection – kitara (2008-), basso (2003–2008)
VnoM – basso (2018–)
Kassara – rummut (2016–)
Entiset jäsenet
Moredhel – kitara, bassokitara (1994–2000)
Gorthaur – rummut (1994–2005)
Werwolf/Nazgul – laulu (1996–2001)
Skratt – bassokitara (1997–1998)
Vrasjarn – bassokitara (2000–2001)
A. T. Otava – kitara (2000–2002)
Moredhel – bassokitara (2000–?)
Corvus – laulu (2001–2010)
Saturnus – kitara (2003–2007)
Ravenum – rummut (2005)
Vainaja – rummut (2006–2016)
Hex Inferi – basso (2012 - 2018)
Hornassa solisti vaihtui ennen vuoden 2001 Sudentaival-albumin julkaisua. Edellinen solisti Werwolf tunnetaan nykyäänmilloin? yhtyeestä Satanic Warmaster. Myös pitkäaikainen rumpali Gorthaur vaihtui vuoden 2005 lopussa Ravenumiin ja myöhemmin Vainajaan. Saturnus erosi vuonna 2007 yhtyeestä henkilökohtaisten syiden vuoksi. Vuonna 2009 Corvus päätti keskittyä enemmän Totalselfhatred-nimiseen toiseen yhtyeeseensä. Spellgoth hoitaa toistaiseksimilloin? laulut livenä.
Diskografia

| --- | --- |
 Studioalbumit Kohti yhdeksän nousua (1998)  Haudankylmyyden mailla (1999)  Sudentaival (2001)  Envaatnags Eflos Solf Esgantaavne (2005)  Ääniä yössä (2006)  Sotahuuto (2007)  Sanojesi äärelle (2008)  Askel lähempänä Saatanaa (2013)  Hengen tulet (2015)  Kuoleman Kirjo (2020)  Nyx – Hymnejä Yölle (2024) Kokoelma-albumit Hiidentorni / Perimä vihassa ja verikostossa (2000)  Ordo Regnum Sathanas (2004)  Kun synkkä ikuisuus avautuu (2006)  Musta kaipuu (2009)  Kasteessa kirottu (2018) EP:t Sota (1999)  Perimä vihassa ja verikostossa (1999)  Korpin hetki (2002)  Risti ja ruoska (2002)  Viha ja viikate (2003)  Talismaani (2004)  Vuohipaimen (2004)  Pimeyden hehku (2007)  Herran edessä (2009)  Adventus Satanae (2011)  Kuolleiden kuu (2018) :  Livealbumit Black Metal Warfare (2004)  Vihan tiellä (2009)  Live Armageddon 1999​–2000 (2016) Demot Varjoissa (1995)  Hiidentorni (1997) Split-albumit Whispered Myths (1999,  w/ FOG)  Horna / Musta surma (2000,  w/ Musta surma)  Musta surma / Horna (2002,  w/ Musta surma)  Horna / Desolation Triumphalis (2003)  Horna / Ouroboros split (2003)  Horna / Woods of Infinity (2004)  Horna / Behexen (2004)  Vihan vuodet (2005,  w/ Musta surma)  Goatfucking Gent / Vivicomburium (2005,  w/ Kerberos, live)  Unohdetut kasvot, unohdettu ääni / Un Sogno Oscuro (2005,  w/ Tenebrae In Perpetuum)  Horna / Blackdeath (2005)  Horna / Legion of Doom (2006)  Horna / Sacrificia Mortuorum (2006)  Horna / Peste Noire (2007)  Horna / Nefarious (2009)  Horna / Den Saakaldte (2014)  Horna / Demonic Christ (2014)  Atavistic Resurgence (2015)  Horna / Pure (2018) 
Hornalla on lukuisia 7" split- ja EP-julkaisuja, joiden jakelu on usein rajoittunut täysin underground-piiriin. Useimpien painokset ovat 500–1000 kappaleen väliltä.
Aiheesta muualla

Wikimedia Commonsissa on kuvia tai muita tiedostoja aiheesta .
Hornan Facebookissa
Horna (yhtye) Encyclopaedia Metallumissa (englanniksi)
HMS Norfolk (F230)

| HMS Norfolk |
| --- | --- |
 HMS Norfolk

Aluksen vaiheet
Rakentaja:  Yarrow Shipbuilders
Kölinlasku:  19. joulukuuta 1985
Laskettu vesille:  10. heinäkuuta 1987
Palveluskäyttöön:  1. kesäkuuta 1990
Poistui palveluskäytöstä:  Chilelle 2005 nimettynä Almirante Cochraneksi
Tekniset tiedot
Uppouma:  3 500 t (standardi) 4200 t (max)
Pituus:  133 m
Leveys:  16,1 m
Syväys:  7,3 m
Koneteho:  2 x Rolls-Royce Spey SM1A -kaasuturbiinia Risteilymoottori: 4 x GEC-Alsthom Paxman Valenta 12 RP2000CZ yht. 2 980 kW
Nopeus:  28 solmua
Miehistöä:  181
Aseistus
Aseistus:  2 x GWS26 Sea Wolf 2 x Boeing Harpoon 2 x kaksiputkista sukellusvenetorpedoputkea 1 x 4,5" Mk.8 2 x 30 mm DS30B 1 x Westland Lynx Mk.8
HMS Norfolk (viirinumero F230)  oli Britannian kuninkaallisen laivaston tyypin 23 fregatti.
Valmistus

Alus tilattiin 29. lokakuuta 1984 Scotstounista Yarrow Shipbuildersilta, missä köli laskettiin 14. joulukuuta 1985. Alus laskettiin vesille 10. heinäkuuta 1987 ja otettiin palvelukseen 1. kesäkuuta 1990.
Palvelus

Alus myytiin 2005 Chilelle, minkä jälkeen se huollettiin Portsmouthissa ennen luovutusta. Chile liitti sen laivastoonsa 2008  nimellä Almirante Cochrane.
Chilen laivasto tilasi toukokuussa 2017 aluksen modernisoinnin, joka valmistui lokakuussa 2019. ASMARin kanadalaisen Lockheed Martin Canadan kanssa toteuttamassa modernisoinnissa alukselle asennettiin CMS 330 taistelunjohtojärjestelmä, joka oli asennettu aiemmin Kanadan laivaston Halifax-luokan aluksille. Järjestelmään liitettiin Hensoldt TRS-4D monitoimitutka ja Sea Captor -ilmatorjuntaohjukset. Lisäksi alukselle asennettiin Link16 ja Link22 viestijärjestelmät.
Almirante Cochrane
Katrine Veje

| Mitalit | Mitalit | Mitalit |  |
| --- | --- | --- | --- |
|  Katrine Veje |  Katrine Veje |  Katrine Veje |  |
Maa:   Tanska
Naisten jalkapallo
| EM-kilpailut  | EM-kilpailut  | EM-kilpailut  |  |
|  Hopeaa | Hollanti 2017 | jalkapallo |  |
Katrine Veje (s. 19. kesäkuuta 1991) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 137 maaottelua ja tehnyt niissä yhdeksän maalia. Hän edusti Tanskaa alle 17-vuotiaiden MM-kisoissa 2008 sekä aikuisten EM-kisoissa vuosina 2009, 2013 ja 2017, joista vuoden 2017 kisoissa hän saavutti EM-hopeaa. Ensimmäisen naisten maaottelunsa hän pelasi heinäkuussa 2009.
Veje on edustanut seuratasolla Vejle BK:ta vuoteen 2006, Odense BK:ta 2007–2011, ruotsalaista LdB Malmöä 2011–2013, Brøndby IF:ää 2014–2017, ranskalaista Montpellier HSC:tä 2017–2018 ja englantilaista Arsenalia vuosina 2019–2020. Kesäkuussa 2020 hän palasi FC Rosengårdiksi nimensä muuttaneeseen Malmön joukkueeseen.
Bette Davisin filmografia ja esiintymiset

Davis elo­kuvan Uusien tähtien alla trailerissa vuonna 1942
Bette Davis (1908–1989) näytteli yhteensä 60 vuotta kestäneen näyttelijän­uransa aikana yli 120 elo­kuva-, televisio- ja teatteri­tuotannossa. Davis aloitti elo­kuva­uransa 23-vuotiaana vuonna 1931, joka kesti aina hänen kuolemaansa 1989 asti. Davisista tuli Universal Studiosin sopimus­näyttelijä ja teki elo­kuva­debyyttinsä draama­elo­kuvassa The Bad Sister (1931). Vuonna 1932 Davis alle­kirjoitti sopimuksen Warner Brothersin kanssa, jonka kanssa hän teki yhteis­työtä aina vuoteen 1949 asti, jolloin Davis jatkoi freelancer-näyttelijänä. Davisin viimeinen elo­kuva­rooli oli elo­kuvassa Noita muuttaa taloon (1989), joka valmistui muutama kuukausi ennen Davisin kuolemaa. 1950-luvulta alkaen Davis alkoi näytellä televisiossa. Hän on myös esiintynyt radiossa.
58 vuotta kestäneen elo­kuva­uransa aikana Davisia ylistettiin monista hänen rooli­suorituksistaan. Hän sai ensimmäisen yhdestä­toista Oscar-ehdokkuutensa parhaasta nais­pää­osasta draama­elo­kuvasta Naisen orja (1934). Davis voitti kaksi Oscar-palkintoaan parhaasta nais­pää­osasta vuosina 1936 ja 1939 draama­elo­kuvista Erotetut sydämet (1935) ja Jezebel (1938). Näiden Oscareiden jälkeen hän oli ehdokkaana vielä kahdeksan kertaa, joista viimeinen tuli vuonna 1963 elo­kuvasta Mitä tapahtuikaan Baby Janelle? (1962).
Seuraavissa taulukoissa ovat kaikki Davisin elo­kuva-, televisio-, radio- ja teatteri­esiintymiset.
Elokuvat > Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1933 |  | The 42nd. Street Special | oma itsensä |
| 1933 |  | Just Around the Corner | Ginger |
| 1935 |  | A Dream Comes True | oma itsensä |
| 1936 |  | Screen Snaps­hots Series 15, No. 10 | oma itsensä |
| 1936 |  | Screen Snapshots Series 16, No. 1 | oma itsensä |
| 1937 |  | Screen Snaps­hots Series 16, No. 8 | oma itsensä |
| 1937 |  | A Day at Santa Anita | oma itsensä |
| 1938 |  | Break­downs of 1938 | oma itsensä |
| 1938 |  | Screen Snapshots Series 17, No. 5 | oma itsensä |
| 1938 |  | Screen Snapshots Series 17, No. 9 | oma itsensä |
| 1938 |  | For Auld Lang Syne | oma itsensä |
| 1940 |  | Cavalcade of the Academy Awards | oma itsensä |
| 1940 |  | Show-Business at War | oma itsensä |
| 1941 |  | Break­downs of 1941 | oma itsensä |
| 1943 |  | If I Forget You |  |
| 1943 |  | The Present with a Future | oma itsensä / äiti |
| 1967 |  | Think Twentieth | oma itsensä |
Elokuvat > Televisioelokuvat

| Vuosi | Suomen­kielinen nimi | Alku­peräinen nimi | Rooli |
| --- | --- | --- | --- |
| 1972 | Rouva Tuomari | The Judge and Jake Wyler | tuomari Meredith |
| 1973 |  | Scream, Pretty Peggy | rouva Elliott |
| 1974 |  | Hello Mother, Goodbye! |  |
| 1976 |  | The Disappearance of Aimee | Minnie Kennedy |
| 1979 |  | Strangers: The Story of a Mother and Daughter | Lucy Mason |
| 1980 |  | White Mama | Adele Malone |
| 1980 |  | Skyward | Billie Dupree |
| 1981 |  | Family Reunion | Elizabeth Winfield |
| 1982 | Piano rouva Ciminolle | A Piano for Mrs. Cimino | Esther McDonald Cimino |
| 1982 |  | Little Gloria... Happy at Last | Alice Gwynne Vanderbilt |
| 1983 |  | Right of Way | Mini Dwyer |
| 1985 | Neiti Marplea ei petetä | Murder with Mirrors | Carrie Louise Serrocold |
| 1986 | Kun kesät kuolevat | As Summers Die | Hannah Loftin |
Radio

| 0 | 1 | 2 | 3 |
| --- | --- | --- | --- |

| Päivä­määrä | Suomen­kielinen nimi | Alku­peräinen nimi | Muut esiintyjät |
| 30. maaliskuuta 1936 |  | Bought and Paid For |  |
| 17. toukokuuta 1937 |  | Another Language | Fred MacMurray, John Beal |
| 28. helmikuuta 1938 | Ihana seikkailu | Forsaking All Others | Joel McCrea, Anderson Lawler, Leona Meracol |
| 8. tammikuuta 1940 | Synkkä voitto | Dark Victory | Spencer Tracy |
| 21. huhtikuuta 1941 | Kirje | The Letter | Herbert Marshall, James Stephenson |
| 15. joulukuuta 1941 | Kaikki tämä ja taivas myös | All This and Heaven Too | Charles Boyer, Bea Benaderet |
| 6. maaliskuuta 1944 | Kirje | The Letter | Herbert Marshall, Vincent Price |
| 1. lokakuuta 1945 | Naisen valta | Mr. Skeffington |  |
| 11. helmikuuta 1946 | Uusien tähtien alla | Now, Voyager | Gregory Peck |
| 25. elokuuta 1947 | Varastettu elämä | A Stolen Life | Glenn Ford |
| 29. elokuuta 1949 | Kesäkuumorsian | June Bride | James Stewart |
| 3. syyskuuta 1951 | Maksa elämäni | Payment on Demand | Barry Sullivan |
| 1. lokakuuta 1951 | Kaikki Eevasta | All About Eve | Gary Merrill |
Teatteri

| 0 | 1 | 2 | 3 | 4 |
| --- | --- | --- | --- | --- |

| Vuosi | Suomen­kielinen nimi | Alku­peräinen nimi | Rooli | Esityksiä |
| 1929 |  | The Earth Between Before Break­fast | Floy Jennings | 27 |
| 1929–1930 |  | Broken Dishes | Elaine Bumpsted | 178 |
| 1930 |  | Solid South | Bam | 31 |
| 1952–1953 |  | Two’s Company | tanssija ja laulaja eri musiikkinumeroissa / Helen / Jezebela / Sybill | 90 |
| 1960 |  | The World of Carl Sandburg |  | 29 |
| 1961–1962 |  | The Night of the Iguana | Maxine Faulk | 316 |
Aiheesta muualla

Bette Davis Internet Movie Databasessa. (englanniksi)
Davis elo­kuvassa Naisen orja (1934)
Davis elo­kuvan Jezebel trailerissa vuonna 1938
Davis elo­kuvassa Kaikki Eevasta (1950)
Bette Davis elo­kuvassa Nainen ei armoa antanut (1941)
Bette Davis elo­kuvassa Hän, joka tuli päivälliselle (1942)
Davis elo­kuvan Synkkä voitto trailerissa vuonna 1939
Bette Davis Synnin pauloissa trailerissa vuonna 1949
Bette Davis ja Joan Crawford elo­kuvan Mitä tapahtuikaan Baby Janelle? trailerissa vuonna 1962
79-vuotias Davis vuonna 1987
Juha Rantasila

| Juha Rantasila |
| --- | --- |
 Rantasila Helsingin kirjamessuilla 2013.
Henkilötiedot
Syntynyt: 5. kesäkuuta 1945 (ikä 79) Pori
Kansalaisuus:   Suomi
Jääkiekkoilija
Pelipaikka:  puolustaja
Pituus:  183 cm
Paino:  84 kg
Pelaajaura
Pääsarjaura:  1961–1975
Seurat:  Porin Karhut, HIFK
Juha Pekka Rantasila (s. 5. kesäkuuta 1945 Pori) on suomalainen entinen jääkiekkopuolustaja, HIFK-vaikuttaja Frank Mobergin mukaan seuran legendaarisimpia pelaajia. Rantasila pelasi SM-sarjassa aikana 1961–1975 ja voitti neljä Suomen-mestaruutta. Rantasila on ainoa puolustaja, joka on voittanut pääsarjan maalipörssin. Urheilu-uran ulkopuolella Rantasila on oikeustieteen kandidaatti, varatuomari ja työskentelee asianajajana.
Ura

Rantasila aloitti sarjauransa Porin Karhuissa 1960-luvun alussa. Päästyään opiskelemaan oikeustiedettä Helsingin yliopistoon hän muutti Helsinkiin ja siirtyi HIFK:n pelaajaksi. Rantasila voitti urallaan kahdeksan mitalia, joista neljä kultaista. Yhteensä hän teki SM-sarjassa tehot 161+103 327 ottelussa. Hän on ainoa puolustaja, joka on voittanut pääsarjan maalipörssin.
Rantasila kuului viidesti Suomen MM- ja kahdesti olympiajoukkueeseen. Hän pelasi yhteensä 116 A-maaottelua saldolla 22+18.
Juha Rantasila on yksi Suomen jääkiekkoilijat -pelaajayhdistyksen perustajajäsenistä. Hän on toiminut yhdistyksessä puheenjohtajana ja on nykyisin kunniapuheenjohtaja. Suomen jääkiekkoilijat ry. alkoi jakaa kaudesta 2007–2008 lähtien Juha Rantasila -palkintoa, joka annetaan eniten maaleja SM-liigan runkosarjassa tehneelle puolustajalle.
Pitkäaikainen HIFK-vaikuttaja Frank Moberg nimesi Juha Rantasilan vuonna 2011 seuran toiseksi suurimmaksi legendaksi Matti Hagmanin jälkeen. Moberg piti puolustajan parhaana avuna loistavaa laukausta. Grogilasin korkuiset vedot painuivat vastustamattomasti takanurkkaan, kuvaili Moberg ja lisäsi Rantasilan omanneen loistavan pelisilmän.
Muuta

Rantasilan sisar Mari Rantasila on näyttelijä, ohjaaja ja laulaja.
Saavutukset ja palkinnot

4 Suomen mestaruutta (Karhut 1965, HIFK 1969, 1970, 1974)
2 SM-hopeaa ja 2 SM-pronssia
SM-sarjan maalipörssin voittaja (1971)
Lynces Academicin parhaan puolustajan patsas (1974)
Valinta SM-sarjan all stars -kentälliseen (1966, 1969, 1974)
Suomen Jääkiekkoleijona numero 65
Galleria

Mestaruussarjan voittaja Porin Karhut 1965.
Juha Rantasila vuonna 1969.
Rantasila kuljettaa kiekkoa.
HIFK:n puolustajat Juha Rantasila ja Heikki Riihiranta.
Rantasilan ja Nedomanskyn jalat solmussa. (Tukholma 1970).
Erotuomari Räshid Hakimsan rauhoittelemassa tilannetta HIFK:n Rantasilan ja HJK:n Puhakan välissä. (1972).
Kirjallisuutta

Rantasila, Juha: Puolustaja.  Teos, 2013.  ISBN 978-951-851-555-8
Nevalainen, Petri & Tamminen, Juhani: Pelin jälkeen.  Helsinki:  Ajatus Kirjat, 2007.  ISBN 978-951-20-7362-7
Hintikka, Matti: Pelaajien ääni. SJRY 2023.
Aiheesta muualla

Rantasila loikkasi kaukalosta käräjille. Ylen Elävä arkisto.
Juha Rantasilan tilastot SM-sarjassa. QuantHockey.com.
Juha Rantasila 1960-1970 taitteessa.
Haluatko ostaa vokaalin

| ”Haluatko ostaa vokaalin” Jope Ruonansuu |
| --- | --- | --- |

Kappaleen tiedot
 Albumilta: Politiikkaa ja erotiikkaa
 Äänitetty : 1993
 Julkaistu: 1993
 Tuottaja(t): Jope Ruonansuu
 Tyylilaji: huumorimusiikki
 Kesto: 03.36 (alkuperäinen versio)
 Levy-yhtiö: Audiovox Records
Haluatko ostaa vokaalin on Jope Ruonansuun vuonna 1993 levyttämä huumorimusiikkia sisältävä kappale. Kappaleen on säveltänyt ja sanoittanut Jope Ruonansuu. Kappale julkaistiin Ruonansuun vuonna 1993 julkaistulla studioalbumilla Politiikkaa ja erotiikkaa. Lisäksi kappale on julkaistu Ruonansuun useimmilla kokoelma-albumeilla, kuten esimerkiksi Naurettava 90-luku.
Kappaleen taustaa ja sanoituksista

Kappaleen aiheena on televisiossa esitetty visailuohjelma Onnenpyörä. Kappaleen levytysvuonna 1993 televisiokanava MTV3 alkoi esittämään Onnenpyörää. Ohjelmaa juonsi kevätkaudella 1993 Kim Floor.
Ruonansuun levyttämä kappale alkaa hänen imitoiman Mauno Koiviston speakilla, jossa hän esittelee perustamansa presidentinlinnan ilotalon pelisalia. Samaisessa speakissa hän mainitsee myös Kim Floorin, kuvailen häntä "sukkelaksi" ja "loistavaksi juontajaksi", ja että Koivisto itse on katsonut televisiosta Onnenpyörää. Speakin jälkeen varsinainen kappale alkaa, jossa Ruonansuu laulaa imitoiden Kim Flooria. Kappaleen sanoissa mainitaan useasti hokema "Haluatko ostaa vokaalin?". Lisäksi kappaleen sanoissa on muun muassa lainauksia Kim Floorin juonnoissa käyttämistä lausahduksista, joista osa on parodiaa.
Ruonansuun kertoman mukaan Kim Floor loukkaantui kappaleesta. Kim Floor esiintyi 17. syyskuuta 1993 esitetyssä MTV3-kanavan ohjelmassa Frank Pappa Show, jossa hän itse esitti kyseisen kappaleen.
Muuta

Turo's Hevi Gee levytti vuonna 1999 kappaleesta oman version nimellä "Haluatko nostaa fyrkkaa".